**Søknad om dispensasjon frå pedagognorma i barnehage**

Det vert vist til Lov om barnehagar § 25 andre ledd, samt forskrift til barnehagelova - ”[Forskrift om pedagogisk bemanning og dispensasjon i barnehager](https://lovdata.no/dokument/SF/forskrift/2017-06-22-1049)» § 1 med merknadar. Sjå og rundskriv nr. F-4266/2011 frå Kunnskapsdepartementet.

I høve ovannemnte kan det søkast om dispensasjon frå norma om pedagogisk bemanning.

For å sikra at saka vert tilstrekkeleg belyst og at brukarane sin rett til medverknad vert ivaretatt, **skal det leggast ved uttale frå barnehagen sitt samarbeidsutval ved eigar sin søknad** om dispensasjon frå pedagognorma.

Kommunen må gjer ei konkret vurdering av behova og samansetnaden til barnegruppa, barnehagen sitt fysiske miljø, den totale bemanninga og personalet sin samla kompetanse.

Kommunen kan innvilge dispensasjon, fylkesmannen er klageinstans.

Vedlagte søknadsskjema skal nyttast ved søknad om dispensasjon frå norma om pedagogisk bemanning.

Barnehageeigar kan søkja dispensasjon på følgjande område:

* Midlertidig dispensasjon frå utdanningskravet, forskrift §3
* Midlertidig dispensasjon frå kravet om norskferdigheiter, forskrift §3
* Midlertidig dispensasjon frå norm for pedagogisk bemanning, forskrift §2

Informasjon om innhald og vedlegg til søknad:

**Forskrift §3 om midlertidig dispensasjon frå utdanningskravet til pedagogisk leiar**  
Kriteria søknaden vert vurdert etter:

* Stillinga har vært offentleg utlyst i medier og digitale plattformer det det er naturleg å nå moglege søkjarar
* Utlysingsteksten gjer nødvendig informasjon til aktuelle søkjarar
* Kvalifiserte søkjarar har fått tilbod om stillinga
* Det har ikkje meldt seg kvalifiserte søkjarar
* Kompetanse og erfaring til den det vert søkt om dispensasjon for
* Eigar og styrar si grunngjeving for den dei søkjar om dispensasjon for
* Kor sannsynleg er det at barnehagen vil få tilsett ein kvalifisert søkjar innan rimeleg tid
* Norskferdigheiter
* Barnehagemynde si generelle risikovurdering av barnehagen

Krav om vedlegg:

* Utlysingsteksten som er nytta i annonse til den aktuelle stillinga

Kommunen sine vilkår:

* Regelmessig rettleiing til den ein søkjar dispensasjon for
* Plan for rettleiing skal sendast inn til barnehagemynde etter at dispensasjon er innvilga
* Dispensasjon blir gitt til ein bestemt person i ein bestemt barnehage

**Forskrift §3 om midlertidig dispensasjon frå krav om norskferdigheiter**  
Det kan søkast om dispensasjon frå kravet om norskferdigheiter for personar med utanlandske yrkeskvalifikasjonar som styrar eller pedagogisk leiar. Stillinga må da har vore offentleg utlyst utan at kvalifiserte søkjarar har meldt seg. Ta kontakt med barnehagemynde på e-post: [moni@fitjar.kommune.no](mailto:moni@fitjar.kommune.no) for meir informasjon.

**Forskrift §2 om midlertidig dispensasjon frå norm for pedagogisk bemanning**  
Det kan søkast om dispensasjon for inntil eitt år om gongen dersom særlege omsyn talar for det. Barnehageeigar skal legge ved uttale frå barnehagen sitt samarbeidsutval i søknaden.

Kriteria som søknaden vert vurdert etter:

* Barnehagegruppene si samansetning og behov
* Barnehagen sitt fysiske miljø (ute- og inne areal)
* Barnehagen si total bemanning
* Personalet si samla kompetanse
* Uttale frå samarbeidsutval
* Barnehagemynde si generelle risikovurdering av barnehagen

Krav om vedlegg:

* Oversikt over totalbemanning
* Uttale frå samarbeidsutvalet

Kommunen sine vilkår:

* Barnehagen sin plan for å komme i tråd med pedagogisk bemanning

|  |
| --- |
| **Namn på barnehage:** |
| **Barnehagen si totale bemanning og den samla kompetansen** |
|  |
| **Tal på basar / avdelingar i barnehagen** |
|  |
| **Tal på barn, alderssamansetning** |
|  |
| **Grunngjeving for søknaden** |
|  |
| **Tidsrom det vert søkt dispensasjon for** |
|  |
| **Korleis er det tenkt at pedagognorma skal innfriast etter dispensasjonstida?** |
|  |
| **Har det vore innvilga dispensasjon frå pedagognorma tidlegare?** |
| Ja / Nei – for følgjande tidsrom |
| **Vedlegg** |
|  |

Stad: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift

**NB!** Uttale frå barnehagen sitt samarbeidsutval skal liggje ved søknaden